id en en en en et fr ms de ms ms id ms en id en et fr ms de ms ms id sv id en ms ms ms id ms id id ms id en en en ms id en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en ms id id ms id en lv it ms ms ms en ms ms ms ms en id ms id ms ms id ms id en id fi id id ms en en
Program ‘Aim High’: Jalinan Pendidikan Antara UTM dan Pusat Tingkatan 6 SMK Taman Johor Jaya 1 (2019) – Pusat Tingkatan Enam (Mod2) Johor Jaya, Pasir Gudang, Johor.
Sekolah Menengah Kebangsaan Taman Johor Jaya 1
November 7, 2019November 7, 2019 wan wan
Artikel disediakan oleh Dr. Noorfajri Ismail
JOHOR BAHRU, 8 Sept – Fakulti Alam Bina dan Ukur (FABU), Universiti Teknologi Malaysia (UTM) telah menerima lawatan seramai 120 orang pelajar dan 12 orang guru dari Pusat Tingkatan Enam SMK Taman Johor Jaya 1, bagi menjayakan program berbentuk lawatan ilmiah yang dinamakan Program Jalinan ‘Aim High’.
Program yang julung kalinya ini merupakan salah satu inisiatif di bawah anjakan ke-9, Pelan Pembangunan Pendidikan Malaysia (PPPM) untuk melonjakkan kecemerlangan pelajar menerusi penglibatan komuniti dalam jaringan pendidikan iaitu hubungan kerjasama antara sekolah dengan organisasi seperti IPTA, IPTS, Badan Korporat, Badan Berkanun dan NGO.
Program ini dianjurkan secara bersama antara Building Information Centre (BIC), FABU UTM bersama Persatuan Tingkatan Enam (PERTINA) Pusat Tingkatan Enam SMK Taman Johor Jaya 1.
Program ini turut dihadiri oleh Pengetua Pusat Tingkatan Enam SMK Taman Johor Jaya 1 iaitu Tuan Haji Mohamed Salleh bin Zainal Abidin, Yang DiPertua PIBG, Encik Khairil Anwar bin Bainamin dan Sr. Dr. Zuhaili bin Mohamad Ramly, Penolong Dekan (Hubungan Luar dan Global) FABU bersama Dr. Syamsul Hendra bin Mahmud, Pengarah BIC serta barisan pentadbir dan pihak pengurusan dari kedua-dua belah pihak.
Objektif penganjuran program ini dicetuskan untuk memberi pendedahan kepada pelajar-pelajar tingkatan 6 terhadap jurusan pengajian yang ditawarkan di universiti khususnya UTM dan peluang kerjaya yang begitu luas pada masa hadapan dengan lebih mendalam.
Di samping itu juga, program ini bertujuan memberi gambaran dan motivasi kepada pelajar-pelajar tentang kehidupan dan pembelajaran di alam universiti yang sememangnya berbeza dengan persekitaran pembelajaran di tingkatan enam pada masa sekarang.
Seramai 120 orang pelajar yang menyertai program ini terdiri daripada 13 orang pelajar Semester 1 dan 107 orang pelajar Semester 3, iaitu 49% daripada aliran sains dan 51% daripada aliran sains sosial.
Program sehari ini cukup padat dengan pelbagai pengisian yang bermakna buat para pelajar yang meliputi aktiviti Ceramah Jurusan Pengajian dan Peluang Kerjaya, Sesi Suaikenal dan Perbincangan Dalam Kumpulan, Rangkaian Kasih bersama Alumni, lawatan ilmiah ke Fakulti Alam Bina dan Ukur, Perpustakaan Raja Zarith Sofea serta Perpustakaan Sultanah Zanariah dan diakhiri dengan Demonstrasi GPS dan Dron daripada pihak FABU.
Periksa Keputusan peperiksaan Penilaian Pentaksiran Sekolah 1 2019
PENDAFTARAN PELAJAR TINGKATAN ENAM SEMESTER 1 SESI 2020/2021
Makluman cuti sekolah sempena Hari Raya Aidiladha 2020
PENDAFTARAN PELAJAR TINGKATAN ENAM SEMESTER 1 SESI 2020/2021
Program ‘Aim High’: Jalinan Pendidikan Antara UTM dan Pusat Tingkatan 6 SMK Taman Johor Jaya 1 (2019)
Periksa Keputusan peperiksaan Penilaian Pentaksiran Sekolah 1 2019
Borang Pendaftaran 6 Rendah Sesi 2019/2020
Johor Jaya Johor Jaya,
Terus maju dan berjaya,
Cita kita hasrat mulia,
Ibu dan bapa, hormati guru semua,
Buktikan pada nusa bangsa,
Capailah kejayaan tuju kegemilangan,
Berkhidmat taburkan jasa pada negara,
Akhlak mulia amalan kita,
Pada tuhan pohonkan doa,
Johor jaya berilmu dan berjasa.
Pusat Tingkatan Enam (Mod2) Johor Jaya, Pasir Gudang, Johor.
Sekolah Menengah Kebangsaan Taman Johor Jaya 1
Copyright. f6m2jj.edu.my All rights reserved 2016.